Maniere om finaal dood te druk | News24
Maniere om finaal dood te druk
HOEWEL sigarette uiters verslawend is, is dit deesdae makliker as ooit om op te hou rook danksy 'n magdom inligting, terapeutiese metodes, medikasie en raad wat beskikbaar is om rokers in die proses by te staan.
SIGARETTE bevat nikotien, 'n uiters verslawende middel wat natuurlik in tabak voorkom.
Die meeste rokers besef dat dit nadelig is om te rook, maar vind dit nogtans moeilik om op te hou omdat dit verslawend is.
Sodra 'n roker probeer om op te hou rook mag hy of sy ontrekkingsimptome ervaar wat hoofpyne, naarheid, hardlywigheid, diarree, moegheid, slapeloosheid, angstigheid, gebrek aan konsentrasie, geïrriteerdheid of depressie kan insluit.
Die goeie nuus is dat dit makliker as ooit is om op te hou rook vanweë die magdom inligting, terapeutiese metodes, medikasie en raad: Die "cold turkey"-metode
Die idee hieragter is eenvoudig om op te hou rook. Vernietig al die sigarette in jou besit en moet nie weer rook of nuwes koop nie. Hierdie metode is dikwels makliker gesê as gedaan maar tog is daar heelwat mense wat op hierdie manier opgehou rook het. Die stelselmatige ophou-rook-plan
Die idee van hierdie metode is om stelselmatig op te hou rook. Die roker verminder oor 'n vasgestelde tydperk sy of haar rokery in die aanloop tot 'n vooraf vasgestelde "ophou-datum". Laat jou vriende en familie vooraf weet dat jy besig is om op te hou rook en skryf neer wanneer jy 'n sigaret rook en die rede daarvoor. Verlaag jou sigaretinname stelselmatig tot die datum wanneer jy besluit om op te hou rook. Gedragsterapie
Baie mense word deur beraders gehelp. Die roker en die berader sit saam om 'n tafel en pluis uit wat die oorsake van die roker se gedrag is en hoe om situasies te hanteer sodat hy of sy nie weer rook nie. Nikotienvervangingsterapie
Nikotien-kougom, -plakkers, -mondsproei en -suiglekkers kan gebruik word om nikotien in te neem sonder om te rook. Dié metode takel nie die roker se afhanklikheid van nikotien nie, maar kan tog help om op te hou om sigarette te rook. Medikasie
Daar is verskeie middels wat rokers kan help om op te hou rook soos Buproprion (Zyban) en Varenicline (Chantix). 'n Doktersvoorskrif is hiervoor nodig.